## **Økonomireglement for Høyres fylkesorganisasjoner**

*Vedtatt av Sentralstyret i Høyre 10. november 2024*

Det er Arbeidsutvalgets ansvar at fylkesorganisasjonens regnskap settes opp i tråd med reglene for god regnskapsskikk, partilovforskriften og at det foreligger forsvarlige kontrollrutiner for bruk av organisasjonens midler. Arbeidsutvalget skal videre sørge for at organisasjonen innfrir forpliktelsene til det offentlige.

Som et ledd i fylkespartiets særskilte påse-ansvar overfor den samlede Høyre-virksomheten i eget fylket, har fylkessekretæren med hjemmel i dette reglementet rett til fullt innsyn i kommuneforeningenes og kommunestyregruppenes regnskaper og økonomihåndtering.

I arbeidet med å sikre en god økonomihåndtering gjelder følgende for Høyres fylkesorganisasjoner:

1. XX Høyre skal ha avtale med autorisert regnskapsfører eller regnskapsavdelingen i HH for sine regnskapstjenester, nærmere beskrevet i dette reglement. XX Høyre skal benytte profesjonelt regnskapssystem som sikrer moderne og enkle løsninger, og sikkerhet for god oversikt og kontroll.

 2. Om mulig skal det være to personer i sekretariatet som har tilgang til regnskapssystemet og bank. Dette for å sikre god kontroll og overlapp ved fravær, sykdom, ferie o.l. Den ene av disse to skal alltid være Fylkessekretæren. Ved sekretariat med lavere bemanning må fylkessekretær alene og i samarbeid med regnskapsfører ha tilgang til regnskapssystemet og bank. I tillegg skal fylkesleder, regnskapsfører og revisorene ha fullt innsyn i regnskapssystemet og alle bilag.

3. Regnskapsfører har ansvaret for alt arbeid tilknyttet lønn og innrapportering av opplysninger til myndighetene (A-melding). Når lønn er registrert i regnskapssystemet, skal fylkessekretæren godkjenne utbetalingen før overføring til bank. Fylkessekretæren kan delegere denne fullmakten til en annen.

4. Utgående fakturaer bør sendes ut snarest mulig. Fakturering av driftsstøtten fra kommuneforeningene gjøres på samme tid som kommuneforeningene mottar statsstøtten. Alle utestående beløp skal purres etter betalingsfristen. Om betalingen fortsatt ikke mottas, skal fylkesleder varsles og tiltak vurderes

5. Regnskapsfører kontrollerer og godkjenner bankavstemming hver måned. I tillegg vil regnskapsfører ta uanmeldte stikkprøvekontroller for å sikre at regnskap og bank er i overensstemmelse. Ved eventuelle uoverensstemmelser skal fylkesleder varsles. Det inngås egen skriftlig avtale med ansatte som evt. skal disponere bedriftskort. Avtalens utforming godkjennes av Arbeidsutvalget.

6. Attestasjon/anvisning:

Utlegg og reiseregninger til fylkessekretær godkjennes/attesteres av fylkesleder eller nestleder.

Utlegg og reiseregninger til ansatte på fylkeskontoret godkjennes av fylkessekretær.

Utlegg og reiseregninger til fylkesleder godkjennes/attesteres av nestleder eller fylkessekretær.

Utlegg og reiseregninger til øvrige tillitsvalgte godkjennes/attesteres av fylkesleder eller fylkessekretær.

6. Hvert kvartal (eller annet tidsintervall hvis AU beslutter dette) skal regnskapstall opp mot budsjett, samt prognose, legges frem for Arbeidsutvalget.

7. Årsregnskapet skal revideres av 2 årsmøtevalgte revisorer eller statsautorisert revisors om legger frem sin innstilling overfor Arbeidsutvalget og Fylkesstyret. Revisorene kan, dersom fylkespartiet ønsker det, i tillegg gjennomføre en halvårlig revisjon. Revisjonen omfatter både regnskap for XX Høyre og regnskap for fylkestingsgruppen. (Jfr. § 4 i Normalreglement for Høyres kommunestyre- og fylkestingsgrupper) Revisorene skal ha innsynsmulighet i alle detaljer i begge regnskapene.

8. Revisorene har gjennom revisjonen av fylkestingsgruppens regnskap et særskilt ansvar for å påse at fylkeskommunal støtte til fylkestingsgruppene/partiene er benyttet i tråd med de krav og føringer som bevilgende myndighet (Fylkestinget) har satt.

9. Fylkesstyret godkjenner fylkesorganisasjonens årsregnskap med revisjonsberetning, i henhold til XX Høyres vedtekter.